**Audi A4** (бел.: Аўдзі А4) — аўтамабіль сярэдняга класа, які выпускаецца кампаніяй Audi. У мадэльным шэрагу кампаніі — з 1994 года. Папярэднік — Audi 80.

З моманту пачатку выпуску змянілася пяць пакаленняў Audi A4.

B5 (1994–2001)
--------------

Audi A4 B5 Першы седан Audi А4 быў выпушчаны ў канцы 1994 года. Універсал і паўнапрывадная Audi A4 quattro дэбютавалі ў 1996 годзе. Аўтамабіль грунтаваўся на абноўленай платформе B5 (PL45).

У 1999 годзе аўтамабіль зведаў рэстайлінг.

Выпускаўся да 2001 года. Усяго за час вытворчасці выпушчана 1.170.269 седанаў і 510.720 універсалаў першага пакалення.

  

### Галерэя

 **Галерэя** 

* Audi А4 (1994–1999)Audi А4 (1994–1999)
* Audi А4 (1994–1999)Audi А4 (1994–1999)
* Audi А4 Avant (1996–1999)Audi А4 Avant (1996–1999)
* Audi А4 Avant (1996–1999)Audi А4 Avant (1996–1999)
* Audi А4 (1999–2001)Audi А4 (1999–2001)
* Audi А4 (1999–2001)Audi А4 (1999–2001)
* Audi А4 Avant (1999–2001)Audi А4 Avant (1999–2001)
* Audi А4 Avant (1999–2001)Audi А4 Avant (1999–2001)

B6 (2001–2004)
--------------

Audi A4 B6
Другое пакаленне дэбютавала ў 2000 г. Серыйны выпуск пачаўся з 2001 года. Дызайн быў выкананы ў стылі другога пакалення Audi A6. З’явілася версія кабрыялет (Cabriolet).

Усяго за час вытворчасці было выраблена 718.219 седанаў і 482.633 універсала.

B7
--

{{{box_caption}}}
{{{box_caption}}}
Audi A4 B7 (2004–2008)
У канцы 2004 года Audi A4 была істотна перароблена. З тэхнічнага пункту гледжання **Audi A4 B7** выкарыстоўваў усё тую ж платформу PL46, што і папярэднік *A4 B6*, але дызайн быў перапрацаваны ў новым фірменным стылі Вальтэра дэ Сільвы, адбыліся змены сярод рухавікоў, таксама зведала абнаўленне электроніка.

* Audi A4 Avant B7 (2004–2008)Audi A4 Avant B7 (2004–2008)
* Audi A4 Cabriolet B7 (2006–2009)Audi A4 Cabriolet B7 (2006–2009)

З рухавікоў, якія ўжо былі на B6 і засталіся ў шэрагу, былі бензінавыя 1,6 MPI, 1,8 T, 2,0 і 1,9 TDI і мадэрнізаваны 2,5 TDI. Цалкам новымі ў гаме былі 2,0 TFSI і 3,2 FSI. Замест больш магутнай версіі рухавікоў 1,9 TDI з’явіўся 2,0 TDI. 2,7 TDI у 2006 годзе цалкам выцясніў 2,5 TDI.

Седаны і ўніверсалы Avant *B7* вырабляліся да 2008 года, кабрыялеты — да 2009-га. 

Seat Exeo
Асноўны артыкул: **Seat Exeo**
Пасля заканчэння вытворчасці *Audi A4 B7* абсталяванне было перанесена ў Іспанію, дзе вытворчасць мадэлі была пачата пад маркай **Seat Exeo** (2008–2013).

B8
--

{{{box_caption}}}
{{{box_caption}}}
Audi A4 B8 (2007–2011)
У верасні 2007 года на Франкфурцкім аўтасалоне адбылася прэм’ера цалкам новага пакалення *A4*.

Аўтамабіль пабудаваны платформе Audi MLP (*Modular Longitudinal Platform* — модульная падоўжная платформа), якая таксама была выкарыстана на мадэлі А5.
Яе галоўная асаблівасць — павялічаная колавая база (да 2808 міліметраў) і ссунутая наперад на 154 міліметра пярэдняя вось. Гэта дазволіла размясціць рухавік з каробкай перадач у межах колавай базы, лепш размеркаваўшы вагу па восях і пазбавіць аўтамабіль ад недастатковай паварочвальнасці. З гэтай жа мэтай пярэднюю каляіну зрабілі на 13 міліметраў шырэй за заднюю.

Спачатку было прадугледжана пяць рухавікоў. Гэта два бензінавыя — 1,8 TFSI (160 к.с.), і 3,2 FSI (265 к.с.), а таксама тры дызельныя — аб’ёмам 2,0-, 2,7- і 3,0 літры (магутнасцю 143, 190 і 240 к.с. адпаведна).

Лінейка трансмісій складаецца з шасціступеньчатай механічнай каробкі перадач, бесступеньчатага варыятара Multitronic, а таксама шастіхуткаснага "аўтамата". Традыцыйна аўтамабіль прапануецца як з пярэднім прывадам, так і з паўнапрываднай трансмісіяй quattro.

Прэм’ера ўніверсала Avant адбылася ў сакавіку 2008 на Жэнеўскім аўтасалоне. Аб'ём багажнага аддзялення ўніверсала роўны 490 літрам, а пры складзеных задніх сядзеннях — 1430 літраў.

Разам са з’яўленнем Avant, у 2008 годзе быў пашыраны шэраг рухавікоў. На аснове 1,8-літровага рухавіка з турбанаддзіманнем з’явіліся два рухавіка 2,0 TFSI (180 к.с. або 211 к.с.).

* Audi A4 Avant (2008–2011)Audi A4 Avant (2008–2011)
* Audi A4 Avant (2008–2011)Audi A4 Avant (2008–2011)
* Інтэр'ерІнтэр'ер

### Audi A4L

Audi A4L
Для кітайскага рынку са студзеня 2009 года выпускаецца мадыфікацыя **A4L**.

Аўтамабіль стаў даўжэй на 60 мм, і цяпер яго агульная даўжыня складае 4,76 метра. Лінейка рухавікоў прадстаўлена 2.0 TFSI магутнасцю 180 к.с і 265-моцным рухавіком 3.2 FSI. Падвеска A4L была адаптаваная для мясцовых умоў эксплуатацыі.

Зборка Audi A4L ажыццяўляецца ў Кітаі.

### Audi A4 allroad quattro

Audi A4 Allroad quattro
Прэм’ера Audi A4 allroad quattro адбылася ў пачатку сакавіка 2009 года на Мотаршоу ў Жэневе.

Мадыфікацыя атрымала пластыкавыя накладкі на кузаве, якія абараняюць яго ад пашкоджанняў і драпін, павялічаны на 45 міліметраў дарожны прасвет (да 180 міліметраў), пашыраную на 20 міліметраў каляіну, абарону дна сталёвымі лістамі, фірмовую сістэму поўнага прывада quattro і 17-цалёвыя колавыя дыскі.

На еўрапейскім рынку "пазадарожны" ўніверсал Audi A4 прапануецца з трыма рухавікамі. Першы — гэта бензінавы рухавік 2,0 л (211 к.с.), які можа агрэгатавацца з сяміступеністай рабатызаванай каробкай перадач S-Tronic з двума счапленнямі. Астатнія маторы — гэта двух і трохлітровыя дызелі магутнасцю 170 і 240 к.с. адпаведна. Кожны з рухавікоў абсталяваны турбанагнятальнікам і сістэмай непасрэднага ўпырску паліва.
  

### 2011–2015

У лістападзе 2011 года быў праведзены рэстайлінг мадэлі, які ўключае як тэхнічныя, так і знешнія змены. Абноўлены A4 атрымаў святлодыёдныя фары і заднія ліхтары. У салоне крыху памянялася прыборная панэль і цэнтральная кансоль, на якой абнавіліся блокі клімат-кантролю і кіравання мультымедыйнай систэмай і змянілася форма селектара MMI.

A4 атрымалі абноўленае шасі з магчымасцю ўсталёўкі адаптыўнай падвескі, электрамеханічны ўзмацняльнік руля і мадэрнізаваную сістэму поўнага прывада. Абнавілася лінейка рухавікоў.

* Audi A4 B8 (2011–2015)Audi A4 B8 (2011–2015)
* Audi A4 B8 (2011–2015)Audi A4 B8 (2011–2015)
* Audi A4 Avant (2011–2015)Audi A4 Avant (2011–2015)
* Інтэр'ерІнтэр'ер

B9
--

Audi A4 B9 (2015–2023)
У 2015 годзе адбылася прэм’ера *A4* пятага пакалення. Аўтамабіль базуецца на модульнай платформе *MLB*.

Аўтамабіль дэбютаваў з трыма бензінавымі і чатырма дызельнымі рухавікамі. Бензінавыя — турбіраваны 1,4 магутнасцю 150 к.с. а таксама два двухлітровыя рухавікі магутнасцю 190 і 252 к.с. Шэраг дызельных агрэгатаў складаецца з двухлітровых чатырохцыліндравых рухавікоў, якія выдаюць 150 к.с. і 190 к.с. а таксама шасціцыліндравых матораў аб’ёмам 3 літры (218 і 272 к.с). Таксама з’явілася мадыфікацыя, якая працуе на сінтэтычным метане — *g-tron*. Яна абсталявана 170-моцным двухлітровым турбарухавіком. Балоны для газу размяшчаюцца ў задняй частцы кузава. У іх можна захоўваць да 19 кілаграмаў газу пад ціскам 200 бар. Пры гэтым машына абсталявана яшчэ і бакам для бензіну, які выкарыстоўваецца, калі ў балонах застаецца менш 0,6 кілаграма газу.

* Audi A4 B9 (2015–...)Audi A4 B9 (2015–...)
* Audi A4 Avant (2015–...)Audi A4 Avant (2015–...)
* Audi A4 allroad quattro (2015–...)Audi A4 allroad quattro (2015–...)
* Audi A4LAudi A4L
* Інтэр'ерІнтэр'ер

Зноскі
------

1. ↑  Używane Audi A4 B7 2.0 TDI PD 2004-2008 – poradnik kupującego // autokult.pl  (польск.)
2. ↑  Действительно новое поколение Audi A4 Архівавана 30 жніўня 2014. // motor.ru  (руск.)
3. ↑  Audi официально представила новый универсал A4 Архівавана 22 ліпеня 2012. // motor.ru  (руск.)
4. ↑  Audi A4L - специально для Китая // За рулём  (руск.)
5. ↑  Компания Audi представила "внедорожную" версию универсала A4 Архівавана 9 красавіка 2014. // motor.ru  (руск.)
6. ↑  Компания Audi разом обновила все семейство А4 Архівавана 5 красавіка 2014. // motor.ru  (руск.)
7. ↑  Новое поколение Audi A4 представили официально // За рулём  (руск.)

Гл. таксама
-----------

* 

* Лагатып Вікісховішча На Вікісховішчы ёсць медыяфайлы па тэме Audi A4
* Audi 80
* VW Passat
* Seat Exeo